Yebda ijebbed-d Rezqiya seg lqaε n tesraft-nni. Mi tt-id-yessuli dayen, yerra-tt i usnfcnec, yewhem d acu i tt-id-yewwin ɣer umadaɣ. Tmel-as-id akken yeḍran, tenba-yas : Ṣṣbeḥ zik, yessaki-yi-d gma, yfnna-yi-d :"Yya-n ad-nezdem isɣaren, ulac deg uxxam. " Yewwiyi-d armi d da, hatan wayen i yib-iga! Ṛebbaɣ-t-id. Giɣ-ad axxam. Tameṭṭut-is d tidet tekṛehiyi, ma d netta iḥemlel-iyi, yettqadar-iyi armi i d ass-nni. Seg wass-nni n tefsut, mi neffeɣ lwaḥid, nekki d telwest-iw, ɣer lexla, nufa dinna timellalin ,ibeddel kullec... Taεebbuṭ-iw tebda tettuff seg wass ɣer wass, ṣṣura-w tenebeddel. Dɣa yewweḍ-d wass ideg gma εzizen iḍeggeṛ-iyi ɣer tesraft-a ,deg teẓgi, iruḥ yeǧǧa-yi dinna.